EkBass/fiwiki-20250220-pages-articles huggingface dataset:
Papurokka

Papurokka on perinteinen härkäpavusta valmistettu keitto. Karjalan eteläosissa papurokka oli aikoinaan myös juhlaruokaa, jota tarjoamalla ilmoitettiin pitojen, kuten häiden tai hautajaisten, päättymisestä. Papurokkaan käytetään härkäpapuja, sianlihaa, sipulia, ohrasuurimoita, suolaa ja pippuria. Papurokkaa keitetään makusyistä yleensä vain maatiaishärkäpavusta. Papurokka on yksi Savitaipaleen perinneruoista. == Lähteet == * Luokka:Savitaipale Luokka:Suomalainen keittiö Luokka:Karjalainen kansanperinne
Messiah (videopeli)

Messiah on kolmannen persoonan ammuntapeli, jonka on kehittänyt Shiny Entertainment ja julkaissut Interplay Entertainment. == Juoni == Pelaaja ohjaa Bob-nimistä kerubia. Jumala lähetti hänet alun perin puhdistamaan Maan korruptiosta ja synnistä. Bob toteutti pyynnön ja kukisti muuntogeenisen superihmisen. Sen jälkeen hän sai Jumalalta pyynnön palata takaisin, sillä Jumalan mukaan Maassa ei ole enää tilaa Jumalalle, koska ihmiset ovat kajonneet hänen luomiinsa asioihin. Jumalan mielestä ihmiset piti jättää oman onnensa nojaan. Bob kieltäytyi. Hänen uhmakkuutensa herätti Saatanan huomion, joka seuraa pelissä Bobia ja yrittää johtaa hänet harhaan. Kuten tarinan edetessä käy selväksi, Saatana on korruption takana maapallolla, ja riippuu Bobista, pysäytetäänkö hänet. == Pelaaminen == Peli sijoittuu kaukaiseen tulevaisuuteen. Ympäristö on humoristisesti kuvattu kyberpunk-tyylinen kaupunki, eli kaupungissa näkyvät huipputekniikka ja alamaailma. Tunnelma on samantyylinen kuin Blade Runner -elokuvassa. Pelissä on paljon avaraa tilaa sekä vaaka- että pystysuunnassa. Pelaaja Bob voi lentää ympäriinsä korkeissa paikoissa, mutta hänen pienet siipensä voivat kantaa häntä vain rajoitetulle korkeudelle. Tämä edellyttää kiipeämisen ja lentämisen yhdistämistä, joten peliympäristön ominaisuuksilla on paljon vaikutusta pystysuunnassa liikkumiseen ja tutkimiseen. Kerubi-muodossa Bob on puolustuskyvytön ja hänet on hyvin helppo tappaa. Hän voi kuitenkin ottaa hallintaansa minkä tahansa elämänmuodon hyppäämällä osaksi sen kehoa. Yleisin elämänmuodon tyyppi on ihminen ja Bob viettää paljon aikaa vaihtamalla kehosta toiseen. Muita elämänmuotoja ovat esimerkiksi rotat, kyborgit ja avaruusolennot. Vaikeammilla tasoilla Bob voi ottaa hallintaansa toisen kehon vain, jos kohde ei huomaa häntä, mikä edellyttää Bobilta hiippailua. Kun Bob pääsee ohjaamaan isäntäkehoa, hän voi toimia ympäristössä ja ei-pelaaja-hahmojen (EPH:t) kanssa käyttäen kytkimiä, aseita tai taistellen aseettomasti. Jotkut kytkimet vaativat tietyn isäntäkehon ollakseen käytettävissä (esim. tutkijaa tarvitsee päästäkseen turvatulle laboratorioalueelle, tai säteilytyöntekijää, jotta voi käsitellä ydinmateriaalia). Sopivan kehon hankkiminen on pelin peruspulmana. Bob tarvitsee kuitenkin siipiään päästäkseen muuten tavoittamattomiin paikkoihin, tai paikkoihin, jotka ovat liian pieniä isäntäkeholle. == Ääniraita == Osassa pelin ääniraidasta on mukana industrial metal -yhtye Fear Factory. == Vastaanotto == GameSpot antoi pelille arvosanan 6/10 arvostelussaan. == Lähteet == == Aiheesta muualla == * * Luokka:Vuoden 2000 videopelit Luokka:Windows-pelit Luokka:Ampumapelit
Jean-François Clervoy

Jean-François Clervoy (s. 19. marraskuuta 1958) on ranskalainen insinööri ja Euroopan avaruusjärjestö ESAn avaruuslentäjä eli spationautti. Hän on osallistunut kolmelle NASAn avaruussukkulalennolle. Clervoy on naimisissa Laurence Boulangerin kanssa. Heillä on kaksi lasta. Clervoy syntyi Longeville- lès-Metzissä, Ranskassa. Hänen kaksoisveljensä Patrick on sotilaslääkäri. Clervoy valmistui Saint-Cyr Lyceen sotilaskoulusta 1976 ja École polytechniquesta 1983. Myöhemmin hän opiskeli SUPAEROssa ja valittiin EPNERin (École du personnel navigant d’essais et de réception) koelentokouluun Istresissä (eteläisessä Ranskassa), mistä hän valmistui koelentoinsinööriksi 1987. Ranska valitsi hänen vuonna 1985 astronauttikoulutukseen ja hän opiskeli tiiviisti Tähtikaupungissa Venäjällä ennen kuin hänet nimitettiin Euroopan avaruusjärjestön astronauttijoukkoihin vuonna 1992. Clervoy lensi kolmella avaruussukkulalennolla tehtäväspesialistina: lennolla STS-66 marraskuussa 1994, lennolla STS-84 vuonna 1997 ja lennolla STS-103 vuonna 1999, Hubble- avaruusteleskoopin korjauslennolla. Clervoy työskentee nykyään Automated Transfer Vehicle -ohjelmassa avaruuslentäjänä. Hän on myös Novespacen puheenjohtaja, eurooppalaisen yrityksen joka tarjoaa painottomuuden tilan lentoja Airbus A300:lla. ==Aiheesta muualla== * NASA Biography * Clervoy ESAn sivulla * Spacefacts biography of Jean-François Clervoy * Novespace *Clervoyn lentoa STS-103 edeltävä haastattelu Luokka:Ranskalaiset avaruuslentäjät Luokka:Vuonna 1958 syntyneet Luokka:Elävät henkilöt
Asitit (suku)

Asitit (Philepitta) on asittien heimoon kuuluva varpuslintusuku. Asittien sukuun kuuluu BirdLifen mukaan kaksi lajia. == Asitteihin kuuluvia lajeja == * Kelta-asitti (Philepitta schlegeli) * Samettiasitti (Philepitta castanea) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Philepitta (englanniksi) Luokka:Asitit
Mesitit

Mesitit (Neodrepanis) on asittien heimoon kuuluva varpuslintusuku. Mesittien sukuun kuuluu BirdLifen mukaan kaksi lajia. == Mesitteihin kuuluvia lajeja == * Helttamesitti (Neodrepanis coruscans) * Latvusmesitti (Neodrepanis hypoxantha) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Neodrepanis (englanniksi) Luokka:Asitit
Dimitri De Fauw

Dimitri De Fauw (13. heinäkuuta 1981 Gent – 6. marraskuuta 2009) oli belgialainen maantie- ja ratapyöräilijä. Hän teki itsemurhan 28-vuotiaana kärsittyään masennuksesta vuodesta 2006, jolloin hän oli espanjalaisen Isaac Gálvezin kanssa pyöräilyonnettomuudessa, jossa Gálvez sai surmansa. De Fauw voitti ratapyöräilyssä Belgian mestaruuden eräajossa 2001, 2002 ja 2003, kilometrin aika-ajossa 2001, 2002 ja 2003, keirin-ajossa 2003, linja-ajossa 2003 ja 2007 sekä omnium-ajossa 2006. Alle 23-vuotiaiden EM-kilpailuissa hän sai linja-ajossa hopeaa 2003 sekä pariajossa pronssia 2001 ja 2003. De Fauw kilpaili maantiepyöräilyssä ammattilaisena vuosina 2004–2008. Hän edusti ensin kaksi vuotta Quick·Step-tallia, 2006–2007 Chocolade Jacques -joukkuetta ja 2008 Josan - Mercedes Benz Aalst CT -joukkuetta. Hän saavutti muutamia voittoja pienissä ammattilaiskilpailuissa. == Lähteet == Luokka:Belgialaiset maantiepyöräilijät Luokka:Belgialaiset ratapyöräilijät Luokka:Itsemurhan tehneet Luokka:Vuonna 1981 syntyneet Luokka:Vuonna 2009 kuolleet
Kone (täsmennyssivu)

Kone tai Koné voi tarkoittaa seuraavia: * kone, jonkin toiminnon suorittamiseen tarkoitettu mekaaninen tai sähköinen väline * kone, tietokoneen tai lentokoneen lyhyempi nimitys suomen kielessä, kun sekaantumisen vaaraa asiayhteyden puolesta ei ole; käytetään myös tietojenkäsittelyn historiaan liittyvissä yhteyksissä * Kone Oyj, suomalainen hissejä ja liukuportaita valmistava suuryritys * Kone, Konsta Hietasen musiikkialbumi vuodelta 1994 * Kone, Lordi-yhtyeen kitaristi ==== Paikkakuntia ==== *Koné, kunta ja kaupunki Uudessa-Kaledoniassa *Koné, paikkakunta Burkina Fasossa ==== Sukunimenä ==== * Antoine Koné (1963–2019), norsunluurannikkolainen katolinen piispa * Arouna Koné (s. 1983), norsunluurannikkolainen jalkapalloilija * Bakari Koné (s. 1981), norsunluurannikkolainen jalkapalloilija * Bakary Koné (s. 1988), burkinalainen jalkapalloilija * Balla Koné (1920–1985), malilainen sotilas, Malin santarmilaitoksen perustaja * Jean-Marie Koné (1913–1988), malilainen poliitikko ja ministeri * Modibo Koné (s. 1958), malilainen poliitikko ja ministeri * Modibo Koné (s. 1977), malilainen sotilas ja ministeri * Panagiotis Kone (s. 1987), kreikkalainen jalkapalloilija. * Yssouf Koné (s. 1982), burkinalainen jalkapalloilija.
Radio Kuku

Radio Kuku (viroksi Raadio Kuku [kukku] tai Kuku Raadio) on virolainen radioasema. Radio Kuku oli Viron ensimmäinen yksityinen radioasema ja se aloitti lähetyksensä vuonna 1992 Tartossa. Kanavan ohjelmisto on suunnattu pääosin koulutetulle väestölle ja Radio Kuku onkin pysynyt Viron julkisen palvelun radiokanavien pääkilpailijana. Radio Kuku oli Neuvostoliiton jälkeisen ajan Viron ensimmäinen yksityisesti omistettu ja poliittisesti riippumaton radiokanava. Kanavan perustivat media-alan liikemies ja myöhemmin poliitikkona toiminut Rein Lang sekä Eesti Ekspressin, Viron ensimmäisen poliittisesti itsenäisen sanomalehden perustajana tunnettu Hans H. Luik. Radioaseman omisti Trio-niminen yritys ja sillä oli vuoden 1993 alkupuolella, tasan vuosi perustamisen jälkeen, 26 vakituista työntekijää ja viitisenkymmentä freelanceria. ==Raadio Kuku 2010-luvun lopulla== ”Ajattelevan ihmisen radioksi” itseään kutsuva Kuku kertoi vuonna 2019 olevansa yksi harvoista yksityisistä radioasemista Euroopassa, joka keskittyy uutisiin ja yhteiskunnallisiin ohjelmiin musiikin ohella. Kuku lähettää juonnettua ohjelmaa arkisin klo 6–19. Tiheiden lyhyiden uutislähetysten lisäksi kello 12–13 ja 17–17.30 lähetetään pidempi uutislähetys. Talvella 2014 Kukulla oli 144 000 säännöllistä kuulijaa, ja se oli Viron suosituin yksityinen radioasema vironkielisen väestön keskuudessa. Kukun aamu- ja iltapäiväohjelmaa kuulee säännöllisesti lähes 80 000 ihmistä. Lähes 40 prosenttia Kukun kuuntelijoista on korkeakoulutettuj ja 60 prosenttia asuu kaupungeissa. Raadio Kuku kuuluu Postimees-konserniin. Sen muita radioita ovat nuorille suunnattu MyHits, vain virolaista musiikkia soittava Raadio Elmar sekä venäjänkieliset DFM ja Narodnoe Radio. ==Lähteet== == Aiheesta muualla == * Radio Kukun kotisivu Luokka:Virolaiset viestimet Luokka:Radioasemat
Neekerikammo

Neekerikammo: Kirjoituksia vieraan pelosta on Marjo Kaartisen vuonna 2004 ilmestynyt kirja. Kirjassa analysoidaan suomalaisten matkailijoiden Afrikka- kuvausten rasismia, piilorasismia ja toiseuden kohtaamista. == Lähteet == == Aiheesta muualla == * Anna Nieminen: Neekerikammon nujertaja . Kumppani 15.8.2004. * Martti Pelvo: Rasismia ja piilorasismia vastaan. Agricola 24.5.2004. * Kimmo Ahonen: Afrikka – sarvikuonojen maa. Wider Screen 3/2004. * Kirsti Sintonen: Utelias kansanvalistaja. Acatiimi 7/2006 Luokka:Vuoden 2004 kirjat Luokka:Suomalaiset historian tietokirjat
Gloria Foster

Gloria Foster (15. marraskuuta 1933 Chicago – 29. syyskuuta 2001 New York) oli yhdysvaltalainen näyttelijä. Hän teki merkittävän uran näyttämöllä 1960- ja 1970-luvuilla. Vanhoilla päivillään esiintyi myös elokuvissa kuten Matrix (1999) ja The Matrix Reloaded (2003). Hän voitti uransa aikana kolme Obie- palkintoa. Hän kuoli diabeteksen seurauksena ja hänet on haudattu Cypress Hills Cemeterylle. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1933 syntyneet Luokka:Vuonna 2001 kuolleet
Mary Alice

Mary Alice Smith (3. joulukuuta 1941 Indianola, Mississippi – 27. heinäkuuta 2022) oli yhdysvaltalainen näyttelijä. Hän voitti vuonna 1987 Tony- ja vuonna 1993 Emmy-palkinnon. Hän esiintyi muun muassa elokuvassa Matrix Revolutions (2003). Alice työskenteli jonkun aikaan opettajana, mutta ryhtyi näyttelijäksi 1960-luvulla. Hän aloitti uransa yhteisöteattereissa ja 1960-luvun lopulla ja 1970-luvun alussa pääsi New Yorkin teattereihin. Hänen ensimmäinen elokuva oli The Education of Sonny Carson (1974). Alice jatkoi tämänkin jälkeen teattereissa ja voitti vuonna 1979 Obie-palkinnon näytelmän Julius Caesar Off Broadway -tuotannosta. Alice näytteli 1980-luvulla muun muassa televisiosarjoissa Kreisi College ja All My Children. Tony-palkinnon parhaasta naispääosasta hän sai 1987 BroadwaynFences-näytelmästä ja Emmy-palkinnon 1993 parhaasta naissivuosasta draamasarjasta Kauas pois. Alice näytteli elokuvassa Matrix Revolutions Oraakkelia. Hän toisti roolin myös videopelissä Enter the Matrix. Matrixin lisäksi Alice näytteli muun muassa elokucissa Sparkle (1976) ja Malcolm X (1992). == Lähteet == == Aiheesta muualla == * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Tony-palkinnon saajat Luokka:Vuonna 1941 syntyneet Luokka:Vuonna 2022 kuolleet
Lynn Laken lentoasema

Lynn Laken lentoasema () on lentoasema Kanadan Manitoban provinssissa, noin 1 km Lynn Laken kaupungista länteen. Kentän omistaa ja sitä ylläpitää Lynn Laken aluehallinto. Lentoonlähtöjä ja -laskuja oli vuonna 2005 yhteensä 1 407. == Lentoyhtiöt ja kohteet == Lentoyhtiö Kohteet Bearskin Airlines Flin Flon, The Pas, Winnipeg Perimeter Aviation Brochet, Thompson == Lähteet == Luokka:Manitoban lentoasemat
Isaac Gálvez

Isaac Gálvez Lopez (20. toukokuuta 1975 Vilanova i la Geltrú, Espanja – 26. marraskuuta 2006 Gent, Belgia) oli espanjalainen rata- ja maantiepyöräilijä. Gálvez voitti ratapyöräilyssä pariajon maailmanmestaruuden Joan Llanerasin kanssa vuosina 1999 ja 2006; hopeaa he saivat 2000 ja 2001. Maantiepyöräilyssä Gálvez kilpaili ammattilaisena vuosina 2000–2006. Hän edusti ensin neljä vuotta Kelme - Costa Blanca -joukkuetta ja 2004–2006 Illes Balears/Caisse d’Epargne -tallia. Hän oli parhaimmillaan loppukiriratkaisuissa ja yhden päivän kilpailuissa. Gálvez kuoli ratapyöräilykilpailussa Belgiassa 26. marraskuuta 2006 törmättyään belgialaisajaja Dimitri De Fauwin kanssa. Gálvez menetti tajuntansa kaaduttuaan radan pintaan ja kuoli matkalla sairaalaan. De Fauw kärsi tapauksen johdosta masennuksesta ja teki itsemurhan 6. marraskuuta 2009. == Saavutuksia== ===Ratapyöräily=== ;1999 :MM-kilpailut, Berliini, pariajossa kultaa ;2000 :MM-kilpailut, Manchester, pariajossa hopeaa :Kuuden päivän ajot, Grenoble, voitto ;2001 :MM-kilpailut, Antwerpen, pariajossa hopeaa ;2006 :MM-kilpailut, Bordeaux, pariajossa kultaa ===Maantiepyöräily=== ;2000 :Clásica de Almería, voitto ;2001 :GP Mosqueteiros - Rota do Marquês, etapin 2 voitto :Volta ao Alentejo, etapin 2 voitto ;2002 :Trofeo de Palma, voitto :Trofeo Mallorca, voitto :Italian ympäriajo, toinen etapilla 15 ;2003 :Trofeo Mallorca, voitto :Trofeo Alcudia, voitto :Italian ympäriajo, toinen etapilla 6 ;2004 :Setmana Catalana, etapin 3 voitto :Katalonian ympäriajo, etapin 7 voitto ;2005 :Critérium International, etapin 1 voitto :Italian ympäriajo, toinen etapilla 2, kolmas etapilla 12 ;2006 :Trofeo Mallorca, voitto :Trofeo Alcudia, voitto :Dunkerquen neljän päivän ajo, etapin 5 voitto :Ranskan ympäriajo, toinen etapilla 4 == Lähteet == Luokka:Espanjalaiset maantiepyöräilijät Luokka:Espanjalaiset ratapyöräilijät Luokka:Vuonna 1975 syntyneet Luokka:Vuonna 2006 kuolleet
Mikel Alonso

Mikel Alonso Olano (s. 16. toukokuuta 1980 Tolosa, Guipúzcoa, Espanja) on espanjalainen jalkapalloilija. Hän on pelipaikaltaan keskikenttäpelaaja. Myös Alonson veli Xabi Alonso on jalkapalloilija. Isä Periko Alonso pelasi aikanaan muun muassa Real Sociedadissa ja Barcelonassa. == Ura == Alonso on Real Sociedadin kasvatti, kuten myös nuorempi veljensä Xabi. Alonso pelasi ensimmäisen pelinsä maan pääsarjassa 22. huhtikuuta 2001 ottelussa Real Valladolidia vastaan. Hän ei kuitenkaan onnistunut vakiinnuttamaan pelipaikkaansa, ja näin hänet lainattiin kaudeksi 2003–2004 Numanciaan.Mikel Alonso: "A la Real y a mí nos interesa que juegue cada domingo " Noticias.info. Viitattu 7.11.2009. Lainakauden jälkeen hän palasi Real Sociedadiin José Mari Bakeron alaisuuteen. Kaudella 2005–2006 Alonso nousi yhdeksi runkopelaajaksi, jolloin hän pelasi joukkueessa eniten otteluita. Xabin siirryttyä Englantiin Liverpooliin myös Mikel siirtyi lainasopimuksella kaudeksi 2007–2008 Valioliigaan. Hän suuntasi Luoteis-Englantiin Bolton Wanderersiin. Sopimuksessa oli pykälä, joka mahdollisti siirron muuttamisen lainan jälkeen pysyväksi.Alonso joins Bolton from Sociedad BBC Sport. Viitattu 7.11.2009. Alkukausi ei sujunut Boltonilta hyvin, ja näin Sammy Lee sai lähteä, ja tilalle tuli Gary Megson. Alonso ei ollut uuden valmentajansa suosiossa eikä pelannut kuin kaksi ottelua hänen alaisuudessa. Kauden jälkeen Bolton ei käyttänyt osto-optiota. Kaudeksi 2008–2009 Alonso palasi Espanjaan ja Real Sociedadiin. Alonso ei kuitenkaan kuulunut Juanma Lillon suunnitelmiin, ja niin hän lähti hakemaan pelipaikkaa Olympiakosista. Kreikan matkakaan ei sujunut odotetusti, kun Alonso ei onnistunut vakuuttamaan valmennusjohtoa eikä pelipaikkaa tullut. Lopulta Real Sociedad vapautti Alonson sopimuksestaan, ja näin hänestä tuli vapaa pelaaja.El club presentará mañana el ERE con Alonso y Stevanovic Mundo Deportivo. Viitattu 7.11.2009. Oltuaan hetken vapaana pelaajana Alonso sai sopimustarjouksen, kun Swansea Cityn manageri Roberto Martínez tarjosi espanjalaispelaajalle mahdollisuutta harjoitteluun.Alonso enjoying his Swansea City stint Wales Online. Viitattu 7.11.2009. Veljen suositeltua siirtymistä Martínezin valmennukseen Walesiin Alonso hyväksyi sopimuksen ja siirtyi Swanseahan.Alonso: My brother Xabi told me to link up with Swans Wales Online. Viitattu 7.11.2009. Alonso ei kaikesta huolimatta jäänyt Walesiin vaan siirtyi tammikuussa 2009 Segunda Divisiónissa pelanneeseen Tenerifeen.El Tenerife confirma el fichaje de Mikel Alonso Marca. Viitattu 7.11.2009. Kauden jälkeen Tenerife nousi maan pääsarjaan. == Lähteet == == Aiheesta muualla == * Mikel Alonson tilastot BDFutbol-sivustolla Luokka:Baskijalkapalloilijat Luokka:Espanjalaiset jalkapalloilijat Luokka:Vuonna 1980 syntyneet Luokka:Elävät henkilöt
Berndt Otto Stackelberg (nuorempi)

Berndt Otto Stackelberg nuorempi (25. marraskuuta 1703 – 4. kesäkuuta 1787) oli ruotsalainen vapaaherra ja sotamarsalkka. Hän toimi vuosina 1772–1780 Ruotsin Suomen joukkojen ylipäällikkönä. ==Elämäkerta== Stackelbergin isä oli Berndt Otto Stackelberg vanhempi. Stackelberg palveli sodassa Hessenissä vuonna 1725. Hän siirtyi keisarin palvelukseen 1731 ja osallistui Puolan perimyssotaan. Hän palveli vuosina 1739–1746 Tanskassa kyrassieerirykmentissä sekä osallistui Itävallan perimyssotaan ennen kuin palasi Ruotsiin vuonna 1746. Ruotsissa hänet nimitettiin everstiluutnantiksi Turun läänin jalkaväkirykmenttiin. Everstiksi samaan rykmenttiin Stackelberg nimitettiin 1749, ja hän osallistui Pommerin sotaan vuosina 1757–1762. Vuonna 1760 hänet ylennettiin kenraalimajuriksi.Nordisk familjebok 1917 Stackelberg kunnostautui velvollisuudentuntoisena upseerina. Vaikka hän oli rykmentinpäällikkö ja sukunsa päämies, hän oli valtiopäivien 1760–1762 aikana tehtävässään armeijassa. Hänestä tuli kenraaliluutnantti 1770 ja hän oli vuosina 1772–1780 Ruotsin Suomen joukkojen ylipäällikkö. Hänet ylennettiin 1776 kenraaliksi ja 1778 sotamarsalkaksi. Stackelberg nousi Ruotsin Suomen sotavoimien ylipäälliköksi Augustin Ehrensvärdin kuoltua.Kuninkaallinen merikartasto 1791–1796, s. 11, AtlasArt, 2009 == Lähteet == Luokka:Ruotsin sotamarsalkat Luokka:Vuonna 1703 syntyneet Luokka:Vuonna 1787 kuolleet
Polkin piirikunta (Minnesota)

Polkin piirikunta on Minnesotan koillisosassa Yhdysvalloissa sijaitseva piirikunta. Piirikunnan asukasluku oli vuoden 2019 arvion mukaan 31 364\. Se laski vuoteen 2010 nähden 0,7 prosenttia. Piirikunnan pinta-ala on 5 105,2 neliökilometriä ja asukastiheys 6,1 asukasta neliökilometriä kohden. Piirikunnan pääkaupunki on Crookston. Alueen asukasluvultaan suurin kaupunki on East Grand Forks.http://www.census.gov/popest/cities/SUB-EST2007-4.html == Lähteet == Luokka:Minnesotan piirikunnat
Olle Nordin

Olle Nordin (s. 23. marraskuuta 1949) on ruotsalainen jalkapallovalmentaja ja entinen pelaaja. Viime vuosina hän on toiminut Kanal 5:n jalkapalloasiantuntijana. ==Ura== Peliurallaan Nordin edusti IFK Norrköpingiä, IFK Sundsvallia ja IFK Göteborgia. 1979 hän juhli Ruotsin cupin voittoa IFK Göteborgissa. Ruotsin maajoukkueessa Nordin pelasi vuosina 1970–79 kaikkiaan 19 maaottelua Nordin, Olle ja oli mukana MM-kisoissa 1978 Ruotsin jäädessä alkulohkonsa jumboksi. Hän lopetti peliuransa vuonna 1980. Valmennusuransa Nordin aloitti vuonna 1982 Västra Frölundan päävalmentajana. 1985 hän valmensi Norjan mestaruutta puolustanutta Vålerengaa, mutta pesti jäi yhden kauden mittaiseksi. 1986 hän nousi Ruotsin maajoukkueen päävalmentajaksi. Nordin rakensi joukkueensa ajan tähtipelaajien, kuten Glenn Hysénin, Jonas Thernin ja Glenn Strömbergin ympärille. Ruotsi ei kuitenkaan onnistunut selviytymään historiansa ensimmäisiin EM-kisoihin 1988, mutta Nordin sai jatkaa tehtävissään. Seuraavat karsinnat menivät kuitenkin paremmin ja Ruotsi selvitti tiensä MM-kisoihin 1990 12 vuoden tauon jälkeen. Nordin oli itse pelannut edellisissä kisoissa 1978. Kisat päättyivät kuitenkin jälleen ensimmäiselle kierrokselle häviten kaikki ottelunsa ja Nordin jätti tehtävänsä kisojen jälkeen. Kisojen jälkeen Nordin jatkoi uraansa Norjan 1. divisioonassa pelanneessa Vålerengassa, mutta kehnolla menestyksellä. Kauden 1993 hän toimi divisioonaseura Drøbak/Frognin päävalmentajana. 1994 hän siirtyi FC Lyn Oslon päävalmentajaksi ja johdatti seuran Norjan cupin loppuotteluun. Hän jätti talousvaikeuksista kärsineen seuran jo seuraavan kauden päätteeksi. 1996–97 Nordin luotsasi arabiemiraattilaista Al Waslia voittaen maan mestaruuden. Hän palasi mestaruuden jälkeen takaisin Ruotsiin ja luotsasi vuoteen 2000 saakka IFK Norrköpingiä. 2001 hänestä tuli AIK:n päävalmentaja ja hän johdatti seuran Ruotsin cupin loppuotteluun ja Allsvenskanin kolmanneksi. Seuraava kausi alkoi kuitenkin kehnommin ja kesällä 2002 hän sai potkut seurasta. 2003 Nordin siirtyi Jönköpings Södran päävalmentajaksi. Hän johdatti seuran heti debyyttikaudellaan Ruotsin 2. divisioonan voittoon, mutta nousu Superettaniin kariutui. Seuraavalla kaudella Jönköping oli kolmas. Kausi 2005 toi vihdoin nousun divisioonan voittaneelle Jönköpingille. Ensimmäiset Superettan-kaudet päättyivät seuran osalta sijoille 10 ja 13. Hän jätti päävalmentajan tehtävät kauden 2007 jälkeen ja siirtyi seuran urheilutoimenjohtajaksi. Syyskuussa 2008 Nordin kuitenkin palasi takaisin päävalmentajaksi pelastaen seuran lopulta putoamiselta Superettanista. Syyskuussa 2009 Nordin ilmoitti jättävänsä seuran kauden jälkeen. Olle Nordin avgår som tränare för J-Södra Seura sijoittui Superettanissa lopulta kymmenenneksi. ==Meriitit== * Arabiemiirikuntien mestaruus: 1997 * Ruotsin Cup: 1979 **Hopeaa: 2001 * Norjan Cup **Hopeaa: 1994 * Ruotsin Division 2: 2003, 2005 * MM-1. kierros: 1978, 1990 == Lähteet == Luokka:Ruotsalaiset jalkapallovalmentajat Luokka:Ruotsalaiset jalkapalloilijat Luokka:Vuonna 1949 syntyneet Luokka:Elävät henkilöt
Taitto

thumb|250px|Eri tavoin taitettuja lehtiä myyntitelineessä. Taitto tarkoittaa toimituksellisen tekstin ja visuaalisten elementtien sommittelua visuaalisesti mielenkiintoiseen ja luettavaan muotoon. Taiton tekee taittaja. Taittoa käytetään muun muassa kirjoissa, esitteissä, lehdissä, tuoteluetteloissa ja internetsivuilla. Jokainen näistä taitetaan hieman eri tavoin. Taittamiseen vaikuttavat kohderyhmä, käyttötarkoitus, käytettävissä olevat resurssit, aikataulu, tuotteen asema ja tavoitteet. ==Taittotyylit== *Staattinen: sivut noudattavat samaa rakennetta valmiine sivumalleineen. Työtapa mahdollistaa ennakoivan eli suunnittelevan taiton. *Dynaaminen: sivuja muunnellaan sisällön ja uutisarvon mukaan. ==Lähteet== *Loiri, Pekka, Juholin, Elisa: Visuaalisen viestinnän käsikirja. Helsinki: Inforviestintä, 1998. ===Viitteet=== == Aiheesta muualla == Luokka:Graafinen suunnittelu
QuarkXPress

QuarkXPress, ("Quark") on julkaisuohjelma, jota käytetään WYSIWYG (What You See Is What You Get) -periaatteella. Siitä on saatavana OS X- ja Windows- versiot. Sen julkaisi yhtiö Quark, Inc. vuonna 1987. Tuorein versio ohjelmasta on QuarkXPress 13.1. Ohjelmaa käyttävät graafiset suunnittelijat tai taittajat mm. isoissa lehtitaloissa. Julkaisuohjelma Adobe InDesign on vienyt Suomessa jalansijaa Quarkilta. ==Katso myös== *Adobe PageMaker *Adobe InDesign ==Aiheesta muualla== *Quark *QuarkXPress 8 Luokka:Graafinen suunnittelu Luokka:Julkaisuohjelmat Luokka:Mac OS -ohjelmat Luokka:Windows-ohjelmat
Paul Stewart (näyttelijä)

Paul Stewart oik Paul Sternberg; (13. maaliskuuta 1908 New York, New York - 17\. helmikuuta 1986 Los Angeles, Kalifornia) oli yhdysvaltalainen näyttelijä. Stewart liittyi Orson Wellesin Mercury Theatre -näyttelijäryhmään vuonna 1938, jonka kanssa hän esiintyi muun muassa Maailmojen sota -radiokuunnelmassa. Yhdessä Wellesin kanssa Stewart siirtyi Hollywoodiin ja teki elokuvadebyyttinsä Wellesin ohjaamassa Citizen Kanessa vuonna 1941. Hänen muihin elokuviinsa kuuluvat muun muassa Ilmojen kotkat (1949), Laittomasti naimisissa (1952), Kitara kainalossa (1958) ja Vaaleanpunaisen pantterin kosto (1978). ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset radionäyttelijät Luokka:Vuonna 1908 syntyneet Luokka:Vuonna 1986 kuolleet
Kirotut

Kirotut (The Damned) on Joseph Loseyn ohjaama brittiläinen tieteis- ja kauhuelokuva vuodelta 1963. Se perustuu H. L. Lawrencen romaaniin The Children of the Light. Elokuva kuvattiin jo 1961, mutta sen ensi-ilta oli vasta 1963. Elokuvan tuotantoyhtiö oli Hammer Film Productions. Elokuva sai vuonna 1964 Triesten tieteiselokuvafestivaaleilla Kultainen asteroidi -palkinnon. Elokuva on peräisin ajalta, jolloin Losey oli karkotettu Yhdysvalloista, mutta hän ei vielä ollut saanut jalansijaa Britanniassa eikä yhteistyö Harold Pinterin kanssa ollut alkanut. Hän oli ajoittain työttömänä mutta Hammer-studio palkkasi hänet ohjaajaksi kahteen elokuvaa, joista Kirotut on saanut mainetta pienenä mestariteoksena.Markus Sorsa, Kirotut, Elitisti.net, viitattu 8.12.2012 Ensimmäinen yhteistyö oli The Quatermass Experiment (1955). Kolmannen piti olla X – tuntematon, jonka ohjaajaksi tuli kesken kuvausten Leslie Norman, kun amerikkalaistähti Dean Jagger kieltäytyi työskentelemästä kommunistileiman saaneen Loseyn kanssa.David Sanjek, Cold, Cold Heart: Joseph Losey’s The Damned and the Compensations of Genre, Sense of Cinema, viitattu 8.12.2012 == Tarina == Brittiläinen tiedemies Bernard (Aleksander Knox) kasvattaa Weymouthin rannikolla olevassa salaisessa kallioluolassa radioaktiivisina syntyneitä lapsia. Projektin tarkoituksena on kasvattaa ihmisiä, jotka pystyisivät elämään ydinsodan jälkeisessä, säteilyn saastuttamassa maailmassa. Amerikkalainen veneilijä Simon Wells (Macdonald Carey) saapuu Weymouthiin ja tutustuu siellä Joaniin (Shirley Anne Field), jonka veli King (Oliver Reed) käy hänen kimppuunsa. Tyttö pakenee Simonin kanssa ja löytää sattumalta lasten salaisen luolan. Heitä tarkkaillaan kameroin ja yritetään saada pois. He vangitsevat paikalle tulleen suojapukuisen sotilaan ja aikovat viedä vangitut lapset ulos, mutta lapset eivät voi elää luolan ulkopuolella. Simon ja Joan pakenevat veneellä merelle, jonne he jäävät ajelehtimaan kuolemaisillaan lapsilta saatuun säteilymyrkytykseen. == Näyttelijät == Lapset: == Lähteet == Luokka:Brittiläiset kauhuelokuvat Luokka:Brittiläiset tieteiselokuvat Luokka:Vuoden 1963 brittiläiset elokuvat Luokka:Brittiläiset mustavalkoelokuvat Luokka:Brittiläiset romaaneihin perustuvat elokuvat
The Final Destination 3D

The Final Destination on vuonna 2009 ensi-iltansa saanut yhdysvaltalainen elokuva, josta on tehty myös 3D-versio. Elokuva on jatko-osa sarjan aikaisemmille elokuville Final Destination – viimeinen määränpää, Final Destination – viimeinen määränpää 2 ja Final Destination – viimeinen määränpää 3, joissa kaikissa päähenkilö jollakin tavalla näkee näkyjä tulevista kuolemista. == Juoni == Juoni kulkee samaa rataa, tällä kertaa onnettomuudesta näyn saa Nick, joka näkee kuinka käynnissä olevassa autokilpailussa kohtalo puuttuu peliin ja onnettomuus saa suuren osan katsomosta kuolemaan. Nick saa kuitenkin pienen osan katsomosta mukaansa turvaan, jolloin kuolema alkaa jahdata heitä taas. == Näyttelijöitä == Luokka:Vuoden 2009 yhdysvaltalaiset elokuvat Luokka:Final Destination -elokuvat Luokka:David R. Ellisin ohjaamat elokuvat Luokka:3D-elokuvat
Patsuli

Patsuli (Pogostemon cablin) on huulikukkaiskasvien heimoon kuuluva kasvi, joka on kotoisin trooppisilta alueilta Aasiasta ja jota viljellään laajasti Karibialla, Kiinassa, Intiassa, Thaimaassa, Indonesiassa, Malesiassa, Mauritiuksella, Filippiineillä, Länsi-Afrikassa ja Vietnamissa. Se kasvaa n. 0,75 metrin korkuiseksi ja sen kukat ovat pieniä ja valkovaaleanpunaisia.Lush Lehdet korjataan useita kertoja vuodessa ja niistä tislataan öljyä. Patsulin tuoksu on raskas ja voimakas ja sen öljyä on käytetty vuosisatoja hajuvesien valmistuksessa, myös miesten tuoksuissa. Useissa Aasian maissa, mm. Japanissa ja Malesiassa, patsulia käytetään vastalääkkeenä käärmeen puremiin. Kiinalainen lääketiede käyttää yrttiä myös päänsäryn, nuhakuumeen, pahoinvoinnin, ripulin ja vatsavaivojen hoitoon. Sitä käytetään myös tuoksutuotteena pyykinpesussa, ilmanraikastimissa tai kylpyöljynä. == Lähteet == == Aiheesta muualla == * Patchouli, Lush * United States Department of Agriculture (USDA): Pogostemon cablin * Flora of China: Pogostemon cablin * Dr. Duke's Phytochemical and Ethnobotanical Databases: Pogostemon cablin * Centre for Agriculture and Biosciences International (CABI): Pogostemon cablin (patchouli) Luokka:Huulikukkaiskasvit
Aleksandăr Aleksandrov

thumb|Aleksandăr Aleksandrov - 2013 Aleksandăr Panaiotov Aleksandrov (, s. 1. joulukuuta 1951 Omurtag, Tărgovišten alue, Bulgaria) on bulgarialainen kosmonautti. Aleksandrov valmistui ilmavoimien akatemiasta ja saavutti everstiluutnantin arvon. Hän toimi Bulgarian avaruustutkimusinstituutin varajohtajana. Aleksandrov valittiin Interkosmosin tutkijakosmonautiksi 1. maaliskuuta 1978. Hän kuului Sojuz 33:n varamiehistöön ja lensi Sojuz TM-5:llä Mir-avaruusasemalle. Lento laukaistiin 7. kesäkuuta 1988, ja Aleksandrov palasi Maahan 17. kesäkuuta 1988 Sojuz TM-4:llä. Hän päätti kosmonauttiuransa pian tämän jälkeen ja on sittemmin työskennellyt tutkijana. == Lähteet == * Luokka:Bulgarialaiset avaruuslentäjät Luokka:Vuonna 1951 syntyneet Luokka:Elävät henkilöt
KRISS Vector

KRISS Vectorhttp://www.kriss-usa.com/ on yhdysvaltalaisen Transformational Defense Industries -yhtiön kehittämä ja valmistama .45 ACP -kaliperinen massasulkuinen konepistooli, jonka Kriss Super V -toimintamekanismi on suunniteltu pienentämään ampujan tuntemaa rekyyliähttp://www.kriss- tdi.com/products/technology-overview.html. == Lähteet == ==Aiheesta muualla== * Valmistajan sivu * World Guns Luokka:Konepistoolit
Yön liittolaiset

Yön liittolaiset on Darren Shanin kirjoittaman Darren Shanin tarina -kirjasarjan kahdeksas osa. Englanninkielinen alkuteos julkaistiin vuonna 2002 ja suomennos vuonna 2009. Sen suomensi Kaijamari Sivill ja kustansi Tammi. == Juoni == Darren, Harkat ja Crepsley ovat saapuneet kaupunkiin. Kaupungissa liikkuu uutisia veret tyhjiin vuodatetuista ruumiista, ja Crepsley katsoo velvollisuudekseen häätää viemäreissä piileskelevät vampaneesit pois. Vampaneeseista ei näy jälkeäkään, ja yhtäkkiä Darren on ilmoitettu kouluun. lmoittajasta ei tiedetä mitään, eikä se ole ainakaan Crepsley. Darren menee joka tapauksessa kouluun, jossa hän tapaa vanhan tyttöystävänsä Debbie Keison, johon Darren pihkaantuu heti. Heidän suhteensa etenee jotenkuten. Darren kohtaa kaupungissa toisenkin vanhan tuttunsa, Steve Leonardin. Steve pelastaa Darrenin hengen ja he ystävystyvät. Steve kertoo olevansa vampaneesimetsästäjä ja kertoo menneisyydestään. Darren esittelee Steven Harkatille, Crepsleylle ja Vanchalle. Harkat ja Vancha lämpenevät Stevelle, mutta Crepsley ottaa vanhan "ystävän" varauksin vastaan. Crepsley muistaa, että Stevessä virtaa paha veri, eikä hevillä unohda sitä. Debbien kotiin hyökätään, mutta onneksi Darren ehtii varoittaa häntä. Debbie haluaa tietää totuuden tapahtumista, ja Darrenin on kerrottava se. Debbie haluaa liittyä jahtaajien mukaan. Yksi vampaneeseista johdattaa heidät muiden vampaneesien luo, ja tappelu alkaa. Steve osoittautuu petturiksi, joka johdatti Darrenin ja muut vampaneesien ansaan. Käy myös ilmi, että Steve on puolivampaneesi. Tappelun keskellä on myös vampaneesimestari, joka pääsee karkuun. Debbie ryöstetään, jahtaajat pääsevät pakoon ja ottavat Steven mukaansa. == Lähteet == Luokka:Vuoden 2002 kirjat Luokka:Darren Shanin tarina
Joni Kauko

Joni Kauko (s. 12. heinäkuuta 1990 Turku) on suomalainen jalkapalloilija, joka edustaa intialaista Inter Kashia. Kauko on pelipaikaltaan keskikenttäpelaaja. == Ura == === Seurajoukkueet === Turun Runosmäen kaupunginosasta kotoisin oleva Kauko on Turun Nappulaliigan ja Turun Palloseuran kasvatti, joka pelasi juniorina myös FC Interissä voittaen seurassa A-nuorten Suomen mestaruuden 2007. Marraskuussa 2007 Kauko teki kahden vuoden sopimuksen Interin kanssa ja debytoi Veikkausliigassa kesäkuussa 2008 IFK Mariehamnia vastaan. Kauko voitti Interissä Suomen mestaruuden 2008 ja Suomen Cupin 2009. Tammikuussa 2013 Kauko teki vuoden pituisen sopimuksen FC Lahden kanssa, mutta hän siirtyi jo heinäkuussa Saksan toiseksi korkeimmalla sarjatasolla 2. Bundesligassa pelaavaan FSV Frankfurtiin. Kesäkuussa 2015 Kauko siirtyi kahden vuoden sopimuksella Saksan 3. Ligan Energie Cottbusiin. Heinäkuussa 2016 hän teki kahden vuoden sopimuksen tanskalaisen Randers FC:n kanssa. Vuodet 2018–2021 Kauko pelasi tanskalaisessa Esbjergissä, joista viimeisen kauden Tanskan toiseksi korkeimmalla sarjatasolla. Hänen kolmivuotinen sopimuksensa päättyi toukokuussa 2021. Kesäkuussa 2021 Kauko allekirjoitti kahden vuoden sopimuksen Intian Superliigan ATK Mohun Baganin kanssa. === Maajoukkue === Kauko on edustanut Suomen U16-, U18-, U19- ja U21-maajoukkueita. A-maajoukkueessa hän debytoi tammikuussa 2012 Trinidad ja Tobagoa vastaan pelatussa harjoitusmaaottelussa. Saksan vuosiensa aikana Kauko sai maajoukkuekutsuja harvakseltaan, mutta nousi lopulta vakiokokoonpanoon syksyllä 2018 Kansojen liigan otteluissa. Kauko pelasi myös Suomen joukkueessa vuoden 2021 EM- kisoissa. == Saavutukset == ====== FC Inter ====== *Suomen mestaruus 2008 *Suomen Cup 2009 ====== FC Lahti ====== * Suomen liigacup 2013 ====== ATK Mohun Bagan ====== * Intian Superliigan mestaruus 2022 == Lähteet == == Aiheesta muualla == *Joni Kauko Soccerway-sivustolla Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1990 syntyneet Luokka:Elävät henkilöt
Anna Haag

Anna Jönsson Haag (o.s. Haag, ent. Hansson, s. 1. kesäkuuta 1986 Köping, Ruotsi) on ruotsalainen maastohiihtäjä. Hän vaihtoi alkuperäisen sukunimensä Hansson äitinsä sukunimeen Haag vuonna 2008. Hän saavutti vuonna 2018 päättyneellä urallaan neljä olympiamitalia, joista yksi oli kultaa ja yksi henkilökohtaisesta lajista, sekä neljä viestihiihdon MM-mitalia. Haag sai junioreiden MM-kilpailuissa viestihopeaa Kranj'ssa 2006. Liberecin MM- kilpailuissa 2009 hän hiihti kolmannen osuuden pronssia saaneessa Ruotsin viestijoukkueessa. Maailmancupissa hän saavutti ensimmäisen henkilökohtaisen palkintokorokepaikkansa oltuaan kolmas 10 kilometrin vapaan hiihtotavan kilpailussa Beitostølenissä marraskuussa 2009. Hän kuului samana viikonloppuna myös Ruotsin voitokkaaseen viestijoukkueeseen. Myöhemmin samalla kaudella hän oli kolmas Roglan 15 kilometrin yhteislähtökilpailussa. Vancouverin olympialaisissa 2010 Haag sijoittui hopealle yhdistelmäkilpailussa ja vapaan hiihtotavan parisprintissä yhdessä Charlotte Kallan kanssa sekä neljänneksi 10 kilometrin vapaan hiihtotavan kilpailussa.. Oslon MM-kilpailuissa 2011 hän hiihti toisen osuuden Ruotsin saadessa viestihopeaa sekä sijoittui yhdistelmäkilpailussa ja 30 kilometrillä kymmenenneksi. Val di Fiemmen MM- kilpailuissa 2013 Haag oli perinteisen hiihtotavan 30 kilometrin yhteislähtökilpailussa kuudes, yhdistelmäkilpailun 15:s ja vapaan hiihtotavan 10 kilometrillä 17:s. Viestistä hän voitti hopeaa Ruotsin joukkueen kanssa. Sotšin olympialaisissa 2014 Haag hiihti kolmannen osuuden Ruotsin olympiakultaa saavuttaneessa joukkueessa.http://yle.fi/urheilu/suomen_naisille_viestihopeaa_hurjan_taistelun_jalkeen_- _katso_kisan_kohokohdat/7091082 30 kilometrin vapaan hiihtotavan yhteislähtökilpailussa hän oli yhdestoista ja 10 kilometrin perinteisen kilpailussa 20:s. Falunin MM-kilpailuissa 2015 hän sijoittui 30 kilometrin perinteisen kilpailussa 14:nneksi. Lahden MM-kilpailuissa 2017 hän oli perinteisen hiihtotavan 10 kilometrillä viides ja 30 kilometrin vapaan yhteislähtökilpailussa yhdeksäs. Viestissä hän hiihti avausosuuden Ruotsin hopeajoukkueessa. Pyeongchangin olympialaisissa 2018 Haag hiihti avausosuuden Ruotsin hopeajoukkueessa 4 × 5 kilometrin viestissä. Maaliskuussa 2018 Haag ilmoitti lopettavansa hiihtouransa kauden 2018 päätteeksi. Hän avioitui samaan kauteen uransa lopettaneen hiihtäjä Emil Jönssonin kanssa kesäkuussa 2018. == Lähteet == == Aiheesta muualla == * Virallinen sivusto Luokka:Ruotsalaiset maastohiihtäjät Luokka:Ruotsalaiset olympiavoittajat Luokka:Vuonna 1986 syntyneet Luokka:Elävät henkilöt
Tailgunner

Tailgunner on heavy metal -yhtye Iron Maidenin kappale, joka aloittaa No Prayer for the Dying -albumin. Sen ovat säveltäneet Bruce Dickinson ja Steve Harris, ja sen kesto on 4 minuuttia 14 sekuntia. Kappale on sanoituksen aiheeltaan samankaltainen Powerslave-levyn ensimmäisen singlen Aces High kanssa; molempien aihe on ”Taistelu Britanniasta”, joka oli maineikas taistelu Toisessa maailmansodassa. Vuonna 1940 Englanti ja Saksa ottivat yhteen kolme kuukautta kestäneessä ilmataistelussa Englannista. Englanti voitti taistelun kiperästi. ”Tailgunner” kuului aktiivisesti settilistaan No Prayer on the Road -kiertueella sekä Fear of the Dark Tourilla: se oli ”Bring Your Daughter... to the Slaughterin” ohella albuminsa soitetuimpia kappaleita. == Kokoonpano == *Bruce Dickinson (laulu) *Dave Murray ja Janick Gers (kitara) *Steve Harris (basso) *Nicko McBrain (rummut) == Lähteet== * Janne Kallio: Rautaneito: Ilmestykset 1980-85 Luokka:Vuoden 1990 kappaleet Luokka:Iron Maidenin kappaleet
Alihoca

Alihoca on kylä Turkissa, Tokatin maakunnassa ja Zilen piirikunnassa. Vuonna 2012 kylässä oli yhteensä 242 asukasta. Alihoca sijaitsee Yozgatin maakunnan rajalla Zilen kaupungin lounaispuolella 900 metrin korkeudella merenpinnasta. Zileen on matkaa 44 kilometriä. Kylän päällikkö on Ali Keleş. Kylän talous perustuu maatalouteen ja karjankasvatukseen. == Lähteet == Luokka:Turkin kylät
The Rookie (web-sarja)

The Rookie on 24-televisiosarjasta tehty spin-off. Sarjaa esitetään noin 3–10 minuutin pituisissa pätkissä internetissä. Yhdysvalloissa sitä esittää Fox, Suomessa Iltalehti. Sarja kertoo FBI:n uudesta harjoittelijasta, Jason Blainesta (Jeremy Ray Valdez), joka yrittää päästä toimistotöistä kentälle. Sarjaa tuotettiin kolmen tuotantokauden verran. == Lähteet == Luokka:24 (televisiosarja)
Kuollut kävelee

Kuollut kävelee on suomalaisen Kotiteollisuus-yhtyeen 25. marraskuuta 2009 ilmestynyt EP, josta otettiin ainoastaan 5000 kappaleen rajoitettu painos. EP sisältää uuden version Ukonhauta-albumilla julkaistusta ”Loveen langennut” -kappaleesta, kaksi uutta ennen julkaisematonta kappaletta Ukonhaudan äänityksistä, Eppu Normaali -coverin ”Hunninkolla” Sotakoira-albumin äänityksistä sekä neljä MTV3 MAX Stagella livenä äänitettyä kappaletta. Livekappaleissa vierailee kosketinsoittaja Tuomas Holopainen, sekä osassa kappaleista myös kitaristi/taustalaulaja Miitri Aaltonen. ”Hunninkolla”-kappaleen laulaa yhtyeen basisti Janne Hongisto. EP:llä on myös neljä musiikkivideota. EP:n masteroinnissa tapahtuneen virheen vuoksi levyllä oleva kappalejärjestys on eri kuin mitä kansilehdessä on mainittu. Kansilehden mukaan ”Jäälintu” on levyllä toisena kappaleena ja ”Poissaolevalle ystävälle” kolmantena, vaikka todellisuudessa asia on päinvastoin. EP debytoi Suomen virallisen singlelistan ensimmäisellä sijalla.Musiikkituottajat: Kotiteollisuus – Kuollut kävelee == Kappaleet == Sanoitukset Jouni Hynynen, paitsi ”Hunninkolla” sanoitus Mikko Saarela ja Mikko Syrjä. # # # # # # # # # Musiikkivideot # Mahtisanat # Taivas tippuu # Taivaankaunis # Pää kylmänä == Kokoonpano == * Jouni Hynynen – kitara, laulu, Oi-kuoro (4) * Janne Hongisto – basso, laulu (4), Oi-kuoro (4) * Jari Sinkkonen – rummut, Oi-kuoro (4) \+ * Tuomas Holopainen – koskettimet * Miitri Aaltonen – kitara (4, 7, 8), taustalaulu (1, 2, 7, 8) * Kaarle Viikate – Oi-kuoro (4) * Janne Hynynen – taustalaulu (1, 2) == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio == Lähteet == Luokka:Vuoden 2009 EP:t Luokka:Kotiteollisuuden albumit Luokka:Mikko Karmilan tuottamat albumit
Jennifer Granholm

Jennifer Mulhern Granholm (s. 5. helmikuuta 1959) on kanadalaissyntyinen yhdysvaltalainen demokraattipuolueen poliitikko, jonka Joe Biden nimitti Yhdysvaltain energiaministeriksi virkakautensa alussa 2021. Hän toimi Michiganin osavaltion kuvernöörinä vuosina 2003–2011 ja ennen sitä Granholm toimi Michiganin oikeusministerinä 1999–2003. Granholmin isoisä Anders muutti Kanadaan Ruotsista 1920-luvulla. Ruotsin kuningashuone antoi Jennifer Granholmille vuonna 2010 Pohjantähti-ritarikunnan 1. luokan komentajan arvon. == Aiheesta muualla == ==Lähteet== Luokka:Yhdysvaltain energiaministerit Luokka:Michiganin kuvernöörit Luokka:Yhdysvaltalaiset demokraattipoliitikot Luokka:Joe Bidenin hallituksen jäsenet Luokka:Vuonna 1959 syntyneet Luokka:Elävät henkilöt
Charlie Crist

Charles Joseph ”Charlie” Crist (s. 24. heinäkuuta 1956) on yhdysvaltalainen demokraattisen puolueen poliitikko. Vuodesta 2017 lähtien hän on ollut Yhdysvaltain edustajainhuoneen jäsen. Hän oli Floridan kuvernööri vuodesta 2007 vuoteen 2011 asti. Crist oli aiemmin republikaanipuolueen jäsen. Crist on valmistunut Floridan valtion yliopistosta. Cristin kausi kuvernöörinä päättyi tammikuussa 2011. Hän ilmoitti jo toukokuussa 2009, ettei pyri jatkokaudelle, vaan senaattiin Mel Martinezin jättämälle paikalle. Huhtikuussa 2010 Crist päätti jättää republikaanipuolueen ja pyrkiä senaattiin sitoutumattomana. Cristin kilpakumppanina senaattipaikalle pyrki Marco Rubio, joka oli republikaanien esivaalikyselyissä jopa 20 %-yksikköä häntä suositumpi. Rubio oli myös republikaanijohdon ja teekutsuliikkeen suosikki. Crist hävisi marraskuun 2010 senaatinvaaleissa Rubiolle selvin lukemin. Rubio sai äänistä noin 49 prosenttia, Crist noin 30 prosenttia ja demokraattien Kendrick Meek noin 20 prosenttia. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Floridan kuvernöörit Luokka:Yhdysvaltalaiset demokraattipoliitikot Luokka:Yhdysvaltalaiset republikaanipoliitikot Luokka:Vuonna 1956 syntyneet Luokka:Elävät henkilöt
Anna Hultin

Ulla Anna Elisabet Hultin-Pashley (s. 27. marraskuuta 1965 Helsinki) on suomalainen näyttelijä. Hän valmistui teatteritaiteen maisteriksi 1987 ja on ollut kiinnitettynä Svenska Teaterniin vuosina 1987–1988 sekä uudelleen vuodesta 2003 lähtien. Hultin on esiintynyt muun muassa Pertsa Reposen Kissa vieköön -televisiosarjassa sekä Onks Viljoo näkynyt -elokuvassa. Yle TV1:n Kotikadussa hän näytteli vuosina 2009–2012. Hultin on ollut naimisissa kanadalais-englantilaisen Douglas S. Pashleyn kanssa vuodesta 1992 alkaen. Heillä on kolme lasta, jotka ovat syntyneet vuosina 1993, 1995 ja 1997. Anna Hultin on eduskunnan pääsihteerinä vuosina 1975–1983 toimineen Eiler Hultinin tytär.Family Group Sheet == Elokuvat == *Onks Viljoo näkynyt (1988) – Pamela Kutiainen == Televisiosarjat == *Kissa vieköön (1987–1988) – useita rooleja *Vesku rempallaan (1992) *Tavallinen luokka (1993) – Minttu *Sydän toivoa täynnä (1997) *Falkenswärdin mööpelit (2000–2001) – Stina *Kotikatu (2009–2012) – Inkeri Rysä-Maasalmi *Avsked (2010) *Aktivistit (2019) – Charlotte Schauman *Nyrkki (2019–2021) – Martha McFall == Dubbaukset == *Wallace & Gromit: Kanin kirous (2005) – Lady Campanula Tottington *Tallipihan bilehileet (2006) – Heta *Kätyrit (2015) – Elisabet II == Lähteet == * Teatterit ja teatterintekijät 2005. Like, 2005. ISBN 952-471-629-1 === Viitteet === == Aiheesta muualla == * * Luokka:Suomalaiset näyttelijät Luokka:Vuonna 1965 syntyneet Luokka:Elävät henkilöt
Nikotiiniamidiadeniinidinukleotidi

NAD+ eli nikotiiniamidiadeniinidinukleotidi (C21H27N7O14P2) on kaikissa elävissä soluissa esiintyvä tärkeä koentsyymi. Rakenteeltaan se on dinukleotidi, jossa nikotiiniamidiemäksen sisältävä nukleotidi ja adeniininukleotidi ovat liittyneet toisiinsa fosfaattiryhmiensä välityksellä. NAD+ ja sen pelkistynyt muoto NADH toimivat koentsyymeinä monissa tärkeissä biologisissa hapetus-pelkistysreaktioissa.. NAD+ muistuttaa rakenteeltaan toista tärkeää koentsyymiä NADP+:a eli nikotiiniamidiadeniinidinukleotidifosfaattia, jossa lisäksi on adenosiiniin liittynyt fosfaattiryhmä. NAD+ osallistuu lähinnä katabolisiin reaktioihin, kun taas NADP+:lla on tärkeä rooli anabolisissa reaktioissa. == Biosynteesi == Eliöt tuottavat NAD+:a kahdella eri tavalla. Niin sanotussa de novo -synteesissä, jota säätelevät BNA-geenit, eliöt valmistavat aminohappo tryptofaanista kinoliinihappoa. Kinoliinihappo muutetaan nikotiinihappomononukleotidiksi, joka muutetaan nikotinaattinukleotidiadenylyylitransferaasientsyymin avulla desamino- NAD+:ksi. NAD+-syntaasientsyymi muuttaa desamino-NAD+:n NAD+:ksi. Eliöt biosyntetisoivat NAD+:a myös sen hajoamisessa syntyvästä nikotiiniamidista. Nikotiiniamidi muutetaan nikotiiniamidaasientsyymin avulla nikotiinihapoksi. Nikotiinihaposta muodostetaan nikotiinihappomononukleotidia, joka muokataan NAD+:ksi kuten de novo -synteesissä. == Rooli bioreaktioissa == NAD+ on bioreaktioissa hapetin ja NADH pelkistin. NAD+ kiinnittyy entsyymeihin, jotka katalysoivat dehydrausreaktioita. Tällaisia ovat esimerkiksi glykolyysin yhteydessä tapahtuva glyseraldehydi-3-fosfaatin muuttaminen 1,3-bisfosfoglyseraatiksi, alkoholien hapettaminen aldehydeiksi, jota katalysoi alkoholidehydrogenaasi sekä glutamaatin hajotus. Muita entsyymejä, joille NAD+ toimii koentsyyminä, ovat muun muassa UDP-galaktoosiepimeraasi, adenosyylihomokysteinaasi, 3-dehydrokinaattisyntaasi, ornitiinisyklodeaminaasi ja urokanaasi. == Lähteet == == Aiheesta muualla == *KEGG: NAD+ *ChemBlink *DrugBank: Nicotinamide-Adenine-Dinucleotide Luokka:Nukleotidit Luokka:Entsyymit
Pornaisten vaakuna

Pornaisten vaakuna on Pornaisten kunnan tunnus, joka on saanut aiheensa pitäjän historiasta. Pornaisten kirkon ensimmäinen kirkonkello saatiin hankittua paikkakuntalaisten naisten puuvillasta kehräämällä palttinalla, josta saadut varat käytettiin kellon ostoon. Vuonna 1731 valmistunut kello on sittemmin siirretty toiseksi vuonna 1924 valmistuneen kivikirkon kahdesta kellosta. Vaakunan selitys kuuluu ”sinisessä kentässä kultainen kirkonkello, jonka kummallakin puolella saatteena kultainen, hopealankainen värttinä”. Vaakunan on suunnitellut Gustaf von Numers, ja Pornaisten kunnanvaltuusto hyväksyi sen 27. joulukuuta 1951. Sisäasiainministeriö vahvisti vaakunan käyttöön 12. maaliskuuta 1952. == Lähteet == * * * Pornainen Luokka:Gustaf von Numersin suunnittelemat kunnanvaakunat Vaakuna
Lentävä kalapuikko

Lentävä kalapuikko on vuonna 2002 ilmestynyt kolmastoista Pirkko-Liisa Perttulan toimittama ja Timo Huhtalan kuvittama vitsikirja, joka on suunnattu erityisesti koululaisille. Kirjassa, kuten muissakin Perttulan ja Huhtalan koululaisvitsikirjoissa (paitsi Meganaurut: 2000 koululaisvitsiä) on 400 vitsiä. Kirjassa on 173 sivua. == Lähteet == Luokka:Huumorikirjat Luokka:Vuoden 2002 kirjat
Kaunisnurmen koulu

Kaunisnurmen koulu on peruskoulun ala-aste, joka sijaitsee Kouvolassa Kaunisnurmen kaupunginosassa, aivan Kouvolan keskustan eli Kankaan länsipuolella. Koulussa on noin 190 oppilasta.Kaunisnurmen koulu Koulussa on kuuden perusluokan lisäksi neljä musiikkiluokkaa luokka-asteilla 3-6. Koulurakennus valmistui vuonna 1961. Koulu sijaitsee osoitteessa Pajaraitti 10, 45100 Kouvola. Vuonna 2016 koulussa oli 220 oppilasta.Suomen peruskoulujen oppilasmäärät vuonna 2016 opetuksen järjestäjän mukaan Kouvolan kaupungin marraskuussa 2018 laatiman uuden kouluverkon mukaan Kaunisnurmen koulu lakkautetaan 2020-luvun alkupuolella ja oppilaat siirtyy uuteen Marjoniemen yhtenäiskouluun, johon siirtyy myös Kouvolan yhteiskoulun ja Urheilupuiston yläasteet sekä osa Sarkolan ja Mansikkamäen ala-asteiden oppilaista.Kouvolan sanomat 13.11.2018 ==Lähteet== Luokka:Kouvolan peruskoulut
Finlands sak är vår

Finlands sak är vår ("Suomen asia on meidän") on ruotsalaisten toimittajien Olof Lagercrantzin ja Karl-Gustaf Hillebrandin kirjoittama kirjanen, joka ilmestyi joulukuussa 1939, talvisodan sytyttyä. Sen painos oli 600 000, ja se levisi koko Ruotsiin. Kirjan nimestä, joka oli Finlandskommittén käyttämä kampanjatunnus, tuli lentävä lause. Lauseen keksijä oli Ruotsin silloinen ulkoministeri Christian Günther. Kampanjalla etsittiin vapaaehtoisia Suomeen sotimaan, ja heitä ilmoittautui lopulta 10 000, joista 8 000 lähti Suomeen. Lisäksi kampanjalla koottiin taloudellista apua, vaateapua, sairaanhoitohenkilökuntaa ja niin edelleen. Mukana kampanjatoiminnassa oli runsaasti ruotsalaisia kulttuuripersoonia ja toimittajia. Kampanjan rahoittivat ruotsalaiset suuryritykset, ja mukana oli myös ammattiliittojen keskusjärjestö LO. == Lähteet == Luokka:Ruotsin poliittinen historia Luokka:Talvisota Luokka:Ruotsinkieliset sanat ja sanonnat